หุ้นปิดบวก0.86 จุดดัชนีไปไม่ถึง900
ดัชนีวันที่ 23 ส.ค. ปิดที่ 894.78 จุด เพิ่มขึ้นเล็กน้อย 0.86 จุด หรือ 0.10 % มูลค่าการซื้อขาย 34,729 ล้านบาท&nbsp;
23 ส.ค. 2553

ดัชนีวันที่ 23 ส.ค. ปิดที่ 894.78 จุด เพิ่มขึ้นเล็กน้อย 0.86 จุด หรือ 0.10 % มูลค่าการซื้อขาย 34,729 ล้านบาท  
นายพงศ์ภัทร สิริพิพัฒน์ ผู้ช่วยผู้จัดการ ฝ่ายวิเคราะห์หลักทรัพย์ บล.เคจีไอ (ประเทศไทย) เปิดเผยว่า การเคลื่อนไหวของดัชนีภาคเช้าสามารถอยู่ในแดนบวกจนสามารถไปแตะระดับเหนือ 900 จุด ได้ช่วงสั้น และทำให้ช่วงเช้าดัชนีสามารถปิดบวกได้ถึง 6 จุด เนื่องจากยังได้แรงหนุนจากเม็ดเงินต่างชาติยังไหลเข้าภูมิภาคเอเชียต่อเนื่อง เพราะนักลงทุนยังมีความกังวลต่อภาวะการพื้นตัวเศรษฐกิจยุโรปและสหรัฐ ทำให้นำเงินลงทุนมาพักฐานที่เอเชียก่อน
ขณะที่ภาคบ่ายดัชนีทยอยปรับลงจากแรงขายทำกำไรข่าวข่าวที่นายกรัฐมนตรีขอเลื่อนแถลงความชัดเจนของ 18 ประเภทโครงการที่อาจส่งผลกระทบรุนแรงในมาบตาพุด 1-2 วัน หลังคณะกรรมการได้ชี้แจงร่างกฎหมายที่ประชุมคณะกรรมการสิ่งแวดล้อมแห่งชาติได้เห็นชอบตัด 4 กิจการออกจาก 18 กิจการประเภทรุนแรง
“ในระยะสั้นดัชนีจะเข้าสู่การปรับฐานหลังดัชนีได้เพิ่มขึ้นมาต่อเนื่อง สังเกตได้จากดัชนีเปิดบวกแต่ช่วงบ่ายเกิดแรงขายทำกำไรมาตั้งแต่สุดสัปดาห์ที่ผ่านมา อย่างไรก็ตาม ให้นักลงทุนติดตามการเคลื่อนไหวของค่าเงินบาทเป็นหลัก เพราะหากค่าเงินบาทเริ่มอ่อนค่าเมื่อไรก็อาจเป็นสัญญาณของการปรับฐาน เพราะเม็ดเงินต่างชาติเริ่มชะลอลง” 
ทั้งนี้ ประเมินดัชนีเคลื่อนไหวพรุ่งนี้ที่กรอบ แนวต้าน 900-903 จุด และแนวรับที่ 885 จุด
สำหรับหลักทรัพย์ที่มีมูลค่าการซื้อขายสูงสุด 5 อันดับ ได้แก่
PTT          มูลค่าการซื้อขาย   1,742 ล้านบาท  ปิดที่ 264.00 บาท ลดลง -2.00 บาท (-0.75%)
JAS          มูลค่าการซื้อขาย   1,511 ล้านบาท ปิดที่ 1.55 บาท เพิ่มขึ้น 0.09 บาท (+6.16%) 
SCC         มูลค่าการซื้อขาย   1,464 ล้านบาท ปิดที่ 272.00 บาท เพิ่มขึ้น  4.00 บาท (+1.49%) 
SAMART  มูลค่าการซื้อขาย   1,415 ล้านบาท ปิดที่ 9.65 บาท เพิ่มขึ้น 0.30 บาท (+3.21%) 
TMB         มูลค่าการซื้อขาย   1,257, ล้านบาท ปิดที่ 2.22 บาท เพิ่มขึ้น 0.06 บาท (+2.78%)